CELEX: 62008FN0048
Language: el
Date: 2008-04-27 00:00:00
Title: Υπόθεση F-48/08: Προσφυγή της 27ης Απριλίου 2008 — Ortega Serrano κατά Επιτροπής

5.7.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 171/52
            
         Προσφυγή της 27ης Απριλίου 2008 — Ortega Serrano κατά Επιτροπής
   (Υπόθεση F-48/08)
   (2008/C 171/105)
   Γλώσσα διαδικασίας: η ισπανική
   Διάδικοι
   
      Προσφεύγων: Antonio Ortega Serrano (Cádiz, Ισπανία) (εκπρόσωπος: A. Ortega Serrano, δικηγόρος)
   
      Καθής: Επιτροπή των Ευρωπαϊκών Κοινοτήτων
   Αντικείμενο και περιγραφή της διαφοράς
   Ακύρωση της απόφασης της εξεταστικής επιτροπής του διαγωνισμού EPSO/AD/26/05 να μη περιλάβει το όνομα του προσφεύγοντος στον πίνακα επιτυχόντων.
   Αιτήματα του προσφεύγοντος
   Ο προσφεύγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει τις αποφάσεις που δεν επιτρέπουν την εγγραφή του προσφεύγοντος στον πίνακα επιτυχόντων του διαγωνισμού EPSO/AD/26/05 ούτε του παρέχουν τη δυνατότητα να υποβληθεί σε νέα προφορική εξέταση·
            
         
               —
            
            
               να υποχρεώσει την Ευρωπαϊκή Επιτροπή να ορίσει νέα ημερομηνία προφορικής εξέτασης·
            
         
               —
            
            
               να υποχρεώσει την Επιτροπή να αιτιολογήσει την απόφασή της EPSO/9000 R·
            
         
               —
            
            
               να του επιτρέψει την πρόσβαση στα πρακτικά της προφορικής εξέτασης·
            
         
               —
            
            
               να του επιτρέψει την πρόσβαση σε όλα τα έγγραφα που περιλαμβάνονται στον φάκελό του·
            
         
               —
            
            
               να επιτρέψει στον προσφεύγοντα, που είναι δικηγόρος δυνάμενος να παρίσταται ενώπιον των ισπανικών δικαστηρίων, να εκπροσωπήσει ο ίδιος τον εαυτό του·
            
         
               —
            
            
               να εξετάσει τους φακέλους όλων των υποψηφίων που περιελήφθησαν στον πίνακα επιτυχόντων, ώστε να ελέγξει κατά πόσον έχουν όλοι δίπλωμα που πιστοποιεί επίπεδο εκπαιδεύσεως αντιστοιχούν σε πλήρεις πανεπιστημιακές σπουδές ελάχιστης διάρκειας τριών ετών πιστοποιούμενες με πτυχίο νομικής, το οποίο και προσκόμισαν εγκαίρως και νομοτύπως·
            
         
               —
            
            
               να κρίνει παραδεκτά τα συνημμένα έγγραφα στη γαλλική και την αγγλική γλώσσα·
            
         
               —
            
            
               να καταδικάσει την καθής στα δικαστικά έξοδα.